«Көнбайыш ҡала» торлаҡтарына урта быуат ҡала йорттары, Ренессанс таунхаустары, шулай уҡ XIX һәм XX быуаттарҙағы күп фатирлы йорттар инә. XX быуат аҙағында — XXI быуат башында көнбайыш илдәрендә торлаҡ йорттар төҙөүҙә «Аҡыллы йорт» системаһы — торлаҡтың инженер ҡорамалдары менән идара итеүҙең автоматлаштырылған системаһы ҡулланыла башлай. Был системаны файҙаланып, кеше бер команда менән кәрәкле хәлде билдәләй, ә автоматика тышҡы һәм эске шарттарға ярашлы бөтә инженер системаларының һәм электр приборҙарының ҡулланыу режимдарын билдәләй һәм күҙәтә.